Dankie dat jy my weer aan Leeupoort en die karavaan park herinder ons is baie lief vir die bosveld maar het al van julle vergeet.
Ek sien geen fotos van die kampterrein en fasiliteite op die webtuiste nie. Plaas vir ons 'n klompie fotos hier asseblief Annelize.
Leeupoort is uniek in die opsig dat almal wat hier woon hier wil woon. Die sekuriteit is puik. Hier word nie ingebreek nie, hier word nie voertuie gesteel nie en hier word nie mense vermoor nie. Dit was 1 insident wat plaas gevind het. Soos die kringloop met alle wesens is daar 'n tyd vir kom en 'n tyd vir gaan. Die dorp het baie permanente inwoners en dan het jy die mense wat kan bekostig om 'n vakansie woning te besit en hulle verhuur dan ook die eiendom uit vir naweek en vakansie gangers. Omdat dit meer ouer mense is wat permanente inwoners is is dit omstandighede wat veroorsaak dat hier heelwat eiendomme in die mark kom. Die man of vrou word siek en die stad is ver van dokters of een sterf en die ander eggenoot wil of kannie alleen hier agter bly nie.
Soos op die forum genoem kort die karavaan park aandag en ons sal graag wil sien dat dit opgradeer word in die toekoms en die eienaar is al genader oor die aangeleentheid. Daar is 'n ronde swembad wat groen lyk maar dit is die minerale water dit is nie slyk of vuil nie. Die swembad by die restaurant vra 'n R10 toegangs fooi per persoon en dit is 'n pragtige boomryke area.